ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1998 για καθορισμό ειδικών όρων εισαγωγής ζώντων, διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Τυνησίας [κοινοποιηθείσα υπό τον αριθμό Ε(1998) 2952] (Κείμενο που παρουσιάζει ενδιαφέρον για τον ΕΟΧ) (98/569/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά ζώντων διθύρων μαλακίων (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 9,

Εκτιμώντας:

ότι εμπειρογνώμονας της Επιτροπής επισκέφθηκε την Τυνησία για να ελέγξει τις συνθήκες παραγωγής, αποθήκευσης και αποστολήςς στην Κοινότητα ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων 7

ότι οι διατάξεις της νομοθεσίας της Τυνησίας παρέχουν στο «Direction Gιnιrale de la Santι animale (DGSA) du Ministθre de l' Agriculture» την ευθύνη του υγειονομικού ελέγχου των ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καθώς και την επίβλεψη των όρων υγιεινής και καταλληλότητας της παραγωγής τους 7 ότι αυτή η ίδια νομοθεσία παρέχει στο DGSA το δικαίωμα να επιτρέπει ή να απαγορεύει τη συλλογή ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων ορισμένων ζωνών 7

ότι το DGSA και τα εργαστήριά του είναι σε θέση να εξακριβώσουν με αποτελεσματικό τρόπο την εφαρμογή της ισχύουσας νομοθεσίας στην Τυνησία 7

ότι οι αρμόδιες αρχές της Τυνησίας είναι σε θέση να ανακοινώνουν τακτικά και γρήγορα στην Επιτροπή πληροφορίες σχετικά με την ύπαρξη πλαγκτού που περιέχει τοξίνες στις ζώνες συλλογής 7

ότι οι αρμόδιες αρχές της Τυνησίας παρείχαν επίσημα διαβεβαιώσεις για την τήρηση των κανόνων που περιλαμβάνονται στο κεφάλαιο V του παραρτήματος της οδηγίας 91/492/ΕΟΚ και για την τήρηση απαιτήσεων ισοδύναμων προς τις απαιτήσεις που προβλέπονται από την παρούσα οδηγία για την ταξινόμηση των ζωνών παραγωγής και μετεγκατάστασης, την έγκριση των κέντρων αποστολής τους ελέγχους δημόσιας υγείας και την επίβλεψη της παραγωγής 7 ότι για κάθε πιθανή μεταβολή των ζωνών συλλογής η Κοινότητα να ενημερώνεται σχετικά 7

ότι η Τυνησία μπορεί να συμπεριληφθεί στον κατάλογο των τρίτων χωρών που πληρούν τις προϋποθέσεις ισοδυναμίας που αναφέρονται στο άρθρο 9 παράγραφος 3 στοιχείο α) της οδηγίας 91/492/ΕΟΚ 7

ότι οι διαδικασίες για την έκδοση υγειονομικού πιστοποιητικού που αναφέρονται στο άρθρο 9 παράγραφος 3 στοιχείο β) σημείο i) της οδηγίας 91/492/ΕΟΚ πρέπει να περιλαμβάνουν τον καθορισμό υποδείγματος πιστοποιητικού, τις ελάχιστες απαιτήσεις που αφορούν τη γλώσσα στην οποία πρέπει να συντάσσεται και την ιδιότητα του υπογράφοντος καθώς και το υγειονομικό σήμα που τίθεται στα δέματα 7

ότι σύμφωνα με το άρθρο 9 παράγραφος 3 στοιχείο β) σημείο ii) της οδηγίας 91/492/ΕΟΚ πρέπει να οριοθετηθούν ζώνες παραγωγής από τις οποίες μπορούν να συλλέγονται και να εξάγονται προς την Κοινότητα δίθυρα μαλάκια, εχινόδερμα χιτωνοφόρα και θαλάσσια γαστερόποδα 7

ότι, σύμφωνα με το άρθρο 9 παράγραφος 3 στοιχείο γ) της οδηγίας 91/492/ΕΟΚ πρέπει να καταρτιστεί ένας κατάλογος των μονάδων από τις οποίες επιτρέπεται η εισαγωγή ζώντων, διθύρων μαλακίων, εχινοδέρμων, χιτωνοφόρων και θαλασσίων γαστεροπόδων 7 ότι ο εν λόγω κατάλογοςς πρέπει να καταρτιστεί βάσει της ανακοίνωσης του DGSA προς την Επιτροπή 7 ότι εναπόκειται επομένως στο DGSA να διασφαλίσει την τήρηση των διατάξεων που προβλέπονται για το σκοπό αυτό από το άρθρο 9 παράγραφος 3 στοιχείο γ) της οδηγίας 91/492/ΕΟΚ 7

ότι οι ειδικοί όροι εισαγωγής εφαρμόζονται με την επιφύλαξη των αποφάσεων που λαμβάνονται κατ' εφαρμογή της οδηγίας 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (3), όπως τροποποιήθηκε τελευταία από την οδηγία 97/79/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η «Direction Gιnιrale de la Santι animale (DGSA) du Ministθre de l' Agriculture» είναι η αρμόδια αρχή στην Τυνησία για να εξακριβώσει και να πιστοποιήσει εάν τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα πληρούν τις απαιτήσεις της οδηγίας 91/492/ΕΟΚ.

Άρθρο 2

Τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα καταγωγής Τυνησίας που προορίζονται για την κατανάλωση από τον άνθρωπο πρέπει να πληρούν του ακόλουθους όρους:

1. κάθε αποστολή πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, το οποίο πρέπει να αποτελείται από ένα μόνο φύλλο, σύμφωνα με το υπόδειγμα του παραρτήματος Α 7

2. οι αποστολές πρέπει να προέρχονται από συγκεκριμένες ζώνες παραγωγής που περιλαμβάνονται στο παράρτημα Β 7

3. πρέπει να έχουν συσκευαστεί σε σφραγισμένες συσκευασίες, από εγκεκριμένο κέντρο αποστολής που περιλαμβάνεται στον κατάλογο του παραρτήματος Γ 7

4. Κάθε συσκευασία πρέπει να φέρει ανεξίτηλο υγειονομικό σήμα που να περιλαμβάνει τουλάχιστον τις ακόλουθες ενδείξεις:

- τη χώρα αποστολής: ΤΥΝΗΣΙΑ,

- το είδος (κοινή και επιστημονική ονομασία),

- τον προσδιορισμό της ταυτότητας της ζώνης παραγωγής και του κέντρου αποστολής μέσω του αριθμού έγκρισης,

- την ημερομηνία συσκευασίας, αποτελούμενη τουλάχιστον από την ένδειξη της ημέρας και του μηνός.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους στο οποίο διενεργείται ο έλεγχος.

2. Το πιστοποιητικό πρέπει να φέρει το όνομα, την ιδιότητα και την υπογραφή του εκπροσώπου του DGSA καθώς και την επίσημη σφραγίδα του σε διαφορετικό χρώμα από τις άλλες ενδείξεις του πιστοποιητικού.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 6 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24. 9. 1991, σ. 1.

(2) ΕΕ L 24 της 30. 1. 1998, σ. 31.

(3) ΕΕ L 46 της 19. 2. 1991, σ. 1.

ΠΑΡΑΡΤΗΜΑ Α

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ Για τα ζώντα δίθυρα μαλάκια (1), εχινόδερμα (1), χιτωνοφόρα (1), θαλάσσια γαστερόποδα (1) καταγωγής Τυνησίας που προορίζονται για κατανάλωση από τον άνθρωπο στην Ευρωπαϊκή Κοινότητα

>ΑΡΧΗ ΓΡΑΦΗΚΟΥ>

Αριθμός αναφοράς:

Χώρα αποστολής:

ΤΥΝΗΣΙΑ

Αρμόδια αρχή:

«Direction gιnιrale de la santι animale (DGSA) du ministθre de l'agriculture»

I. Προσδιορισμός των προϊόντων

- Είδος (επιστημονική ονομασία):

- Κωδικός αριθμός (αν υπάρχει):

- Φύση της συσκευασίας:

- Αριθμός μονάδων συσκευασίας:

- Καθαρό βάρος:

- Αύξων αριθμός της εκθέσεως αναλύσεως (ενδεχομένως)

II. Προέλευση των προϊόντων

- Εγκεκριμένη ζώνη παραγωγής:

- Ονομασία και αριθμός επίσημης έγκρισης του κέντρου αποστολής

III. Προορισμός των προϊόντων

Τα προϊόντα αποστέλλονται

από:

(Τόπος αποστολής)

στη:

(Χώρα και τόπος προορισμού)

με το ακόλουθο μεταφορικό μέσο:

Όνομα και διεύθυνση του αποστολέα:

Όνομα του παραλήπτη και διεύθυνση του τόπου προορισμού:

(1) Διαγράφεται ό,τι δεν ισχύει.

IV. Υγειονομική βεβαίωση

- Ο κάτωθι υπογεγραμμένος επίσημος κτηνίατρος-επιθεωρητής πιστοποιώ ότι τα ζώντα προϊόντα που περιγράφονται ανωτέρω:

1. συλλέχθηκαν και ενδεχομένως μετεγκαταστάθηκαν και μεταφέρθηκαν σύμφωνα με τους κανόνες υγιεινής που καθορίζονται στα κεφάλαια I, II και III του παραρτήματος της οδηγίας 91/492/ΕΟΚ 7

2. αποτέλεσαν αντικείμενο χειρισμού και ενδεχομένως καθορισμού και συσκευάστηκαν σύμφωνα με τις απαιτήσεις που καθορίζονται στο κεφάλαιο IV της οδηγίας 91/492/ΕΟΚ 7

3. αποτέλεσαν αντικείμενο υγειονομικού ελέγχου σύμφωνα με τις διατάξεις του κεφαλαίου VI της οδηγίας 91/492/ΕΟΚ 7

4. πληρούν τις διατάξεις των κεφαλαίων V, VII, VIII, IX και X του παραρτήματος της οδηγίας 91/492/ΕΟΚ και είναι επομένως κατάλληλα για άμεση κατανάλωση από τον άνθρωπο.

- Ο κάτωθι υπογεγραμμένος επίσημος επιθεωρητής δηλώνω ότι έλαβα γνώση των διατάξεων της οδηγίας 91/492/ΕΟΚ και της απόφασης 98/569/ΕΚ.

Έγινε στ,

(Τόπος)

στις

(Ημερομηνία)

Επίσημη

σφραγίδα (1)

Υπογραφή του επίσημου επιθεωρητή (1)

(Όνομα με κεφαλαία, τίτλος και ιδιότητα του υπογράφοντος)

(1)

Το χρώμα της σφραγίδας και της υπογραφής πρέπει να είναι διαφορετικό από το χρώμα των άλλων ενδείξεων του πιστοποιητικού.>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Β

>ΘΕΣΗ ΠΗΝΑΚΑ>

ΠΑΡΑΡΤΗΜΑ Γ

>ΘΕΣΗ ΠΗΝΑΚΑ>